 لاهور(ويب ڊيسڪ) پاڪستان اسپورٽس بورڊ (پي ايس بي) ملڪ جي موجوده اسپورٽس پاليسي ۾ تبديلي جو فيصلو ڪري ورتو، ارڙهين ترميم جي روشني ۾ موجوده اسپورٽس پاليسي جو نئين سر جائزو۽ ان ۾ تبديلي جي سفارشن جي لاءِ ڪميٽي جوڙي ڇڏي آهي. پاڪستان اسپورٽس بورڊ جي ترجمان ٻڌايو ته پي ايس بي جي ايگزيڪٽو ڪميٽي جو اجلاس اسلام آباد ۾ بين الصوبائي رابطي واري وفاقي وزير فهميده مرزا جي صدارت هيٺ ۾ ٿيو جنهن ۾ موجوده اسپورٽس پاليسي تي خيالن جي ڏي وٺ ڪئي وئي ۽ پاليسي جي جائزي جي لاءِ هڪ ڪميٽي جوڙي وئي جيڪا ارڙهين ترميم کي ڏسندي پاليسي ۾ تبديلي تي سفارشون مرتب ڪري هڪ مهيني ۾ پي ايس بي کي جمع ڪرائيندي. ڪميٽي جي سربراهي سيڪريٽري بين الصوبائي رابطا محمد علي شهزده ڪندو جڏهن ته ٻين ميمبرن ۾ هائر ايجوڪيشن، پاڪستان ٽينس فيڊريشن، هڪ اڳوڻو ايٿليٽ ۽ پي ايس بي جا قانوني صلاحڪار شامل هوندا.